《残年书事》
明代·魏时敏

林泉深处足烟霞，流水寒云八九家。
江客帆樯悬网罟，野人篱落带桑麻。
案头墨迹儿临帖，灯下车声妇络纱。
待到春风二三月，石垆敲火试新茶。

作者简介：福建莆田人。以才辟为邑从事。后以诗文获吏部尚书赏识，历官无锡、桃源县丞，未几致仕。年八十余卒。善画山水，尤工诗，多与名流酬唱。有《竹溪诗稿》。